
(Chaidh  an  dealbh-chluich  so  a  chur  air  leth  air  son  a' 
chiad  duais  aig  Mòd  Inbhir-nis  1912.  Le  Eachann 
MacDhughail). 


DEALBH-CHLUICH. 


An  Luchd-Cluiche. 

Lachann  Bàn — Fear  an  tighe,  duineachan  beag  còir. 

Silc — Bean  Lachainn. 

Anna — Nighean  Lachainn,  cailin  òg  ghrinn  shuairceil,  an 

gaol  air  Niall  Mac  Ailein  Oig. 
Seonaid — An  t-Seanamhair  (màthair  Sìle). 
Màiri  Lachainn — Nighean  brathar-athar  do  Lachainn  (tha 

i  a'  tamiing  beagan  suas  am  bUadhnachan,  's  nàdur 

spèis  aice  do  Uilleam  Lògabhaig). 
Niall  MacAilein  Oig — lasgair,  gille  òg  sgairteil,  an  gaol 

air  Anna. 
UilUam  Lògabhaig — Leth  sheana-ghille,   mar  an  ceudna 

an  gaol  air  Anna. 
GilUasbuig  Buachaille — Propanach  balaich. 
lain  Ruadh,  Seutnas  Bàn  is  giUean  is  nigheanan  eile. 
An  t-àiU.  Tigh  Lachainn  Bhàin. 


A'  CHIAD  SHEALLADH. 

TiGH  Lachainn  Bhain. 

{Tha  Anna  aig  cuibhiU-shniomh  agus  ag  gabhail  an  òrain 
"  'Se  mo  cheist  an  giUe  donn  " — a'  Choisir  chiuil,  29). 

SiLE. — So  tog  dheth  Anna  I  Na'm  b'e  sin  maraiche 
a  bhiodh  a'  tighinn  fa-near  dhuit,  ach  seorsa  de  dh'iasgair  I 
Niall  Mac  Ailcin  Oig,  maraiche  bun  an  ruic.  lasgair  san 
t-samhradh  is  druim-ri-balla  'sa  ghcamhradh  I 

*  Le  c«ad  a'  (  homuinn  Ghàidhcaiaich. 


Anna. — O,  chiall  (  nach  faod  mi  idir  ceathramh  òrain  a 
ghabhail  gun  Niall  Mac  Ailein  Oig  a  bhi  air  m'ìnntinn  's  'na 
chuspair  do  mo  luinneig  ;  ach  is  fhearr  dhuibhse,  a  mhàthair, 
leigeil  le  Niall,  chan  cil  e  ag  cur  dragha  oirbh-se,  agus  tha 
e  daonnan  a'  toirt  an  aire  air  fhèin  is  air  obair,  's  chan  eil 
e  an  taing  fear  san  eilean,  fhad  's  a  chumas  am  Freasdal  a 
shlàinte  ris,  agus  a'  "  Chuthag  "  gu  daingeann  dìonach  fo 
chosaibh  ;  agus  ma  chumas  doineann  geamhraidh  còrr 
uair  ri  port  e,  chan  e  sin  iarrtas-san.  Chan  i  an  leisg  a 
chumas  e  co-dhiù  agus  cha  mhò  is  e  an  t-eagal. 

SiLE. — O,  chan  eil  ni  agamsa  an  aghaidh  Nèill  bhochd, 
tha  e  gun  tcagamh  a'  toirt  an  aire  air  obair,  ach  dè  am  math 
a  tha  an  sin,  cha  ghille  e  a  tha  a'  freagairt  ortsa  Anna, 
agus  mar  sin  se  mo  chomhairle  dhuit  gun  mhòran  gnothaich 
a  bhi  agad  ris.  Is  olc  a  fhreagradh  e  ort  a  bhi  air  t'  fhàgail 
ri  aghaidh  cuain  agus  gim  fios  co-dhiù  a  thigeadh  am  fear 
a  bhiodh  ag  cothachadh  bèo-shlàint  dhuit  fhèin  's  do 
d'  phàisdean  air  ais  beò  nuair  a  dh'  fhàgadh  e  thu  sa  mhad- 
ainn.  Faic  fhèin  UiUeam  Lògabhaig  an  sin,  ged  a  tha  e 
suas  am  bUadnachan  gun  teagamh,  nach — 

Seonaid. — Seadh  agus  e  do  dh'eaglais  is  fhiach,  a 
bbàrr  air  sin  ! 

Anna  {ag  gàireacìidainn  gu  cridheit) — O,  Mhuire  I  nach 
sibh  a  tha  sealUainn  fada  roimhibh.  Mi  fhèin  's  mo 
phàisdean,  O,  Mise,  Mise  ! 

SlLE. — Seadh  thu  fhèin  's  do  phàisdean,  agus  ma  dh' 
fhaoidte  gle  bheag  agad  gu  chur  'nam  beul,  no  mu'n  dniim 
còmhla  ris  a'  sin.      Is  ann  an  sin  a  chi  thu  c6  bha 
fèin  no  mise,  'nuair  a  chi  thu  Màiri  Lachainn,  no  i  i 

eUe  air  a  deagh  dhòigh  aig  UiUcam  Lògabhaig  agus  a  clann 
mu'n  cuairt  oirre  làn  bìdh  is  aodaich,  agus  air  an  là  air 
am  bhcU  an  diugh  nach  eU  agad-sa  ach  '  seadh '  a  ràdh, 
agus  gur  a  tu  Bean  Lògabhaig. 

Anna. — A  mhàthair,  is  mise  bhur  nighean  agus  tha 
còir  agara  air  urram  a  thabhairt  dhuibh,  agus  air  bhur 
toU  a  dheanamh  cho  fad  is  a  tha  sin  reusanta,  ach  thug  mi 
dhuibh  freagradh  air  an  ni  sin  cheana.  agus  do  UUleam  mar 
an  ceudna.      Chan  eil  mise  dol  a  ghabhail  Uilieam  Lòga- 


bhaig,  oir  chan  eil  ni  agam  mu  choinneamh,  ged  nach  eil 
ni  agam  'na  aghaidh,  agus  a  bharr  air  sin  uile,  tha  mo 
ghealladh  aig  Niall  Mac  Ailein  Oig  mar  thà. 

SiLE. — O  matà,  leig  thusa  dhuit  fhèin  Anna,  ach  bidh 
an  t-aithreachas  ort  is  creid  mise,  ach  {rithe  fèin)  cha  leig 
sinn  leis  a  sud  e  fhathast. 

Lachann  (a'  iighinn  a  stigh). — Tha  coltach  leam  gu 
bheil  an  taobh  tuath  làn  sgadain  ;  chunna  mi  bàta  Fìneach 
shios  an  sin  an  ceart  uair,  thaghail  i  a  stigh  air  son  uisge 
's  i  air  an  t-sUghe  do  na  lochan.  Tha  mi  cinnteach  gu'm 
bi  a'  "  Chuthag  "  i  fhèin  air  falbh  gun  dàil,  chi  mi  gu 
bheil  i  aca  muigh  cùl  na  Sgeire  Guirme  far  nach  tràigh  i. 

SiLE. — Matà  tha  an  t-àm  aca  car  air  choireiginn  a  chur 
dhiùbh.  Tha  mi  fhèin  seachd  sgìth  'g  am  feitheamh  a' 
dol  mu'n  cuairt  diomhain. 

Lachann. — Nach  ann  mar  sin  a  nis  a  thà,  tha  an  t-ias- 
gair  bochd  mi-fhortanach  anns  an  t-seadh  sin.  Chan 
fhaic  na  mnathan  agus  luchd-tire  e  ach  'nuair  a  tha  e  diomha- 
ain,  's  chan  eil  am  barail  air  ach  bochd  gu  leòr.  Ach  'nuair 
a  tha  an  t-iasgair  'na  uidheam  's  na  èideadh,  chan  eil  na 
chòir  ach  eunlaith  na  mara,  agus  tuinn  is  doineann,  cuan 
is  iarmailt.  Sin  far  am  faicear  e  'na  dhuine.  Faicibh  e 
leis  na  tri  sreathan  san  t-seol  mhòr,  an  ailm  gu  teanna- 
chruaidh  na  achlais,  a  churrac  gu  teann  dlùth  m'a  mhal- 
aidh,  's  a  shùil  ri  taobh  an  fhuaraidh,  ris  an  àirde  n-iar- 
thuath,  agus  ciod  leamsa  bodach  a'  chroinn  seach  e  ;  bodach 
a'  chroinn  a  bhios  'na  shuain  'na  leabaidh  agus  an  t-iasgair 
'na  chaithris  air  druim  an  t-srutha. 

SiLE. — A  dhuine  gun  tùr,  nach  toir  thu  an  aire  de  tha 
thu  ag  ràdh.    An  leòr  idir  i  fhèin  a  bhi  air  a'  chuthach  gun 

Ijthusa  bhi  ag  cur  fùdair  rithe.  Gu  dearbh  fhèin  b'  e  an 
coimeas  e,  slaodaire  de  dh'  iasgair  ga  chur  os  ceann  fir 
paile  le  phaidhir  each  's  le  bhuaile  chruidh-laoigh.  A 
phuine  as  do  rian,  's  ann  air  nighinn  m'  athar  a  thainig  e. 
[  Seonaid. — Agus  b'e  sin  an  duino,  t'  athair-sa,  scach 
daoinc  an  là-'n  diugh  ;  balaich  bhuachaiUean,  sin  na  fir- 
thighe  a  th'againn  'san  t-saoghal  a  tha  an  so  ;  agus  ged  nach 
biodh  ann  ach  an  eaglais  de'n  robh  e. 


Lachann  {a'  toiri  aghaidh  air  an  dorus  's  a'  togail  a  dkà 
làimh). — O,  cailleachan  na  dunaich  na  cailleachan  a  thachair 
ormsa !  ( Tachraich  Niall  air  'san  dorus  k  chòta  'na 
achlais  's  a  bhotainnean  tnòra  tarsainn  air  a  ghualainn). 
O,  stigh  a  Nèill  a  laochain.  Tha  mi  fèin  an  dùil  gur  ann  a 
tha  thu  a'  togail  ri  cuan  ;  tha  mi  cluinntinn  gu  bheil 
sgadan  gu  leòr  mu  thuath, 

NiALL. — Tha  e  coltach  gu  bheil,  agus  tha  sinne  a'  dol 
a  tharruing  ris  a'  Chaol  an  ceart  uair.  Tha  mi  direach 
a'  feitheamh  ris  na  fir,  's  thug  mi  leum  a  stigh. 

Lachann. — Gun  teagamh,  agus  'se  do  bheatha  tighinn 
a  stigh  an  so  na  h-uile  là  no  oidhche  a  thig  e  ad'  cheann, 
ged  a  b'  ann  aig  gairm  nan  coileach  a  thigeadh  tu  gu  cala. 

SiLE. — Humh  !  nach  b'e  cion  a'  mhothaich  e  gu  dearbh, 
mar  nach  biodh  a  thigh  fhèin  aige  idir  gu  dol  chuige. 

Seonaid  {ag  cur  a  boise  ri  sitilean). — Gille  gun  taing 
gu  dearbh,  chan  e  fear  de  na  balaich  bhuachaillean  a 
thachair  ri  m'  nighinn-sa.  Ach  chan  cil  fios  dè  an  eaglais 
de  'm  bheil  e. 

Anna  {a'  deanamh  gàire  is  ag  èirigh  'na  seasamh). — Nach 
iad  a  tha  trom  ort  a  NèilJ,  ach  coma  leat  iad,  bidh  tu  far 
an  aodainn  a  nis  car  greis.  Chan  eil  fios  cuin  a  chi  sinn 
a  rithist  thu,  tha  mi  cinnteach  gur  e  an  geamhradh  a 
chuircas  dhachaidh  sibh,  ma  bhios  ni  ri  fhaotainn. 

Seonaid. — Agus  co  bhios  'g  an  ionndrainn  ? 

SiLE. — O,  nach  bi  ceann  an  tighe  aig  lain  Dhùghaill ; 
tuitidh  e  mu'n  tig  iad. 

NiALL  {a'  deanadh  air  an  dorus  's  e  ag  gàireachdainn). — 
Nach  iad  na  mnathan  a  tha  sgaiteach  an  diugh,  's  ann  orra 
tha  am  faobhar  gionach,  ge  air  bith  dè  rinn  sibh  orra  a 
Lachainn.  Tha  mi  fèin  a'  smaointinn  gu  bheii  cho  math 
a  bhi  thar  an  aodainn.  'S  ann  is  fhearr  dhuibh  fhèin  falbh 
leinn. 

Lachann. — O,  F!  1  !      Nach  robh  sin  agam-sa 

comas  nan  cas,  ach  bh :  illia  sin.  lmiI  a  flia  mi  an  cliiit'h 

air  m'fhàgail  mu  na  dorsan. 

NiALL  {ri  Anna  gu  beag).—  \\,n.i  tn.i  mi  .ig  ttLiUMim  ^ur 
e  an  ^eamhradh  a  chuireas  dhachaidh  sinn  gun  tcagamb, 
ach  bidh  mi  a'  lcigcil  fios  cbugad. 


SiLE. — 0,  chagardaich  a'  chagardaich  !  is  coma  leam 
fèin  a'  chagardaich  mhosach  sin. 

Lachann. — O,  na  cailleachan  na  cailleachan  !  is  coma 
leam  fèin  an  caobadh  mosach  sin.  Theid  sinn  a  mach 
feuch  de  an  coltas  a  th'air  an  fheasgar  a  Nèill.  'S  fhearr 
dhuit  tighinn  is  na  laoigh  a  chur  a  stigh  Anna  {ach  chan  eil 
seaUadh  air  na  laoigh). 

(Thig  Anna  a  tnach  is  gabhaidh  Lachann  leisgeul  gu 
atn  fàgail  leo  fèin). 

NiALL. — Chi  mi  nach  eil  gean  ro  mhath  air  na  mnathan 
an  nochd. 

Anna. — Chan  eil  a  Nèill ;  cha  leig  iad  tàmh  dhomh  a 
nis  gus  an  till  thu.  Chan  eil  ach  Uilleam  Lògabhaig, 
Uilleam  Lògabhaig,  an  ceann  mo  mhàthar,  's  gu  'm  b'fhearr 
leam  mi  bhi  air  m'fhàgail  cùl  a'  Bhogha  Mhòir  na  an  ceann 
a  thighe. 

NiALL. — Leig  thusa  leo  bhi  bruidhinn,  na  leig  ort  gu 
bheil  thu  'g  an  cluinntinn,  oir  air  a  fad,  cha  bhi  an  ùine 
fada  agus  cuiridh  sinn  cùisean  an  leth  taobh  'nuair  a  thilleas 
mì. 

Anna. — 0,  matà,  chan  eil  sin  furasda  dheanamh,  ach 
ìs  fheudar  nach  eil  dòigh  eile  air  ;  co  dhiù  bidh  mi  ag  cluinn- 
tinn  bhuait  is  cumaidh  e  suas  m'inntinn. 

NiALL. — Is  tusa  bhitheas  sin,  na  h-uile  cothrom  a  gheibh 
mi  ged  a  b'ann  air  mo  dha  ghlùin  a  sgriobhainn,  ach  chi 
mi  na  fir  a'  tarruing  sios  agus  is  fheudar  dhomh  a  bhi 
falbh.      Slàn  leat  a  ghaoil. 

Anna. — Slàn  leat  's  am  Freasdal  a  bhi  leat  's  ga  d' 
ghleidheadh.       (Falbhaidh  Niall  is  e  ag  gabhail  an  orain, 
'  Anna  Mhin  Mheallshuileach" — Modern  Gaelic  Bards,  an 
i-sèisd  agus  ruinn  1,  2,  agus  4). 

{Dh'  fhaodadh  Anna  an  so  rann  no  dha  de  òran  freag- 
rach  air  bith  eile  a  ghabhail). 

Leigear  a  nuas  am  brat. 


AN  DARA  SEALLADH. 

TiGH  Lachainn  Bhain. 

{Seonaid  is  SiU  a  stigh ;    Anna  is  GilUasbuig  BuachailU 
aig  ccann  an  tighe). 

Anna  [is  i  a'  faicinn  Uilleam  Lògahhaig  a'  deanadh  air 
an  tigh). — Nis  'lÙeasbuig  bidh  ceannach  geal  agad  ormsa 
'nuair  a  thig  an  sneachd,  agus  ugh-càsg  mar  an  ceudna, 
ma  gheibh  diu  a  stigh  fo'n  leabai^  agus  gu  'n  cluinn  thu 
de  bhios  eadar  na  mnathan  is  Uilleam  Lògabhaig,  ach  air 
do  bheò,  na  faiceadh  's  na  cluinneadh  iad  thu  {fàgaidh  i  an 
sin  an  rathad  air  UiUcam  a  chum  is  nachfaic  e  ì). 

(Tha  UiUeam  ag  grwgadh  aig  an  dorus). 

SiLE. — Chan  eil  fhios  co  tha  so  a  nis. 

Seonaid. — Ma  's  e  coigreach  a  th'  ann  biodh  fios  agad 
dè  an  eaglais  de  'm  bheil  e,  mu  'n  leig  thu  steach  e  I 

SiLE  (a'  fosgladh  an  doruis) — O,  Uilleam  an  tusa  th'ann  ; 
thig  a  stigh  a  laochain  feuch  am  faigh  sinn  do  naidheachd. 
Agus  ciamar  sin  a  tha  sibh  an  diugh  ? 

UiLLEAM. — O,  thà  gu  gasda  ;  ciamar  sin  a  tha  sibh 
fèin  air  fad,  ciamar  a  tha  an  t-seana-bhean  ? 

Seonaid. — O,  thà  mi  air  ghluasad  a  cheist,  mui  uiinn 
an  '  neuralati '  mhosach  so  (neuralgia).  Ach  bidh  mi  daon- 
nan  gu  math  'nuair  a  thig  neach  is  toil  leam  ga  m'  sheall- 
tainn,  suidh  a  stigh  ris  an  teine  a  mhic  an  deagh  athar. 

(Thig  an  buachaille  a  stigh  gu  fòil  is  theid  e  a  stigh  fo 
leabaidh  gun  neach  ga  fhaicinn). 

UiLLEAif. — Chan  eil  Anna  a  stigh  ;  shaoil  mi  gur  i  a 
chunna  mi  aig  ccann  an  tighe.    Ciamar  a  tha  i  an  diugh  ? 

SiLE. — O,  tha  i  mu  'n  cuairt  an  àit-èiginn,  ach  chan  cil 
gean  còir  oirre.  Chan  eil  iomradh  a'  tighinn  air  an  fhleas- 
each  ud  's  e  nis  air  falbh  seachd  seachduinean  ;  co  dhiù 
sc  sin  a  beachd-se.  Thainig  litir  eile  an  raoir  ged  tha, 
ach  (an  guih  beag)  chaidh  i  an  taobh  a  chaidh  an  còrr. 
Esan  gu  dcarbh,  'nuair  a  bhiodh  dc  chridhe  aige  litir  a  chur 
gu  m'  nighinn-sa. 

Seonaid. — O,  cùl  mo  laimhe  rìs  ged  nach  biodh  ann  ach 
e  bhi  de  dh'  eaglais  nam  P.  Q's. 


UiLLEAM. — Ach  dè  mar  a  tha  cùisean  ri  bhi  a  nis  I 
Am  bheil  ni  aice  ri  ràdh  na  'm  bheil  dad  ùr  agaibh  fhèin  ? 

SiLE. — Chan  eil  dìreach  ach  gu'm  feum  i  sgur  de  a 
gòraiche,  agus  de  a  cion  mothaich,  's  an  gnothach  a  chur  an 
leth  taobh  cho  luath  's  a  ghabhas  e  deanamh.  Tha  a 
h-athair  'ga  milleadh  co  dhiù,  ach  chuir  mise  sin  an  leth 
taobh  air  madainn  an  diugh  ;  dh'  fhàg  e  mo  làthair  mu 
dheireadh  's  rinn  e  cleas  a'  mhuilt  aig  Dòmhnull  Ruadh, 
thug  e  am  monadh  air,  's  chan  fhaca  mi  a  shùil  bhuaithe 
sin,  agus  chan  fhaic  gus  an  cuir  an  oidhche  dhachaidh  e. 

UiLLEAM. — Seadh,  agus  ciamar  a  bheir  sinn  an  ath 
ionnsaidh  ? 

SiLE. — Nach  i  oidhche  Di-màirt  so  tighinn  Oidhche 
Shamhna  ? 

UlLLEAM. — Is  i. 

SiLE. — Matà  chan  fhaca  tusa  riamh  leithid  Anna  gu 
cumail  ris  na  seann  chleachdainnean  sin  a  bhiodh  aig  na 
Gàidheil,  agus  an  rud  nach  creid  i  fèin,  bheir  mise  oirre  a 
chreidsinn  ma  bhios  tusa  aig  laimh  an  oidhche  sin. 

UiLLEAM. — Tha  mise  deas  gu  ni  sam  bith  a  dheanamh  a 
chuireas  sibh  romham,  a  mhàin  ma  gheibh  mi  gealladh  bho 
Anna  ri  linn,  mu'n  till  an  ceòthallan  ud. 

SiLE. — So  agad  e  matà.  Bidh  tusa  mu'n  cuairt,  ach 
cha  tig  thu  a  stigh  's  cha  nochd  thu  thu  fèin  na  's  lugha 
na  gu'n  teid  mise  mach  gu  d'  sheoladh.  Ach  'nuair  a  theid 
Anna  mach  a  chriaradli  guhn  na  mòna,  nochd  thu  fèin 
eadar  i  's  a'  ghealach  làn,  agus  feuch  gu  'n  aithnich  i  thu ; 
no  ma's  ann  do'n  t-sabhal  a  theid  i  a  chriaradh  an  eoma, 
gabh  troimhe  seachad  oirre  gun  ghuth  a  ràdh,  agus  ma  theid 
1  a  spioladh  suip  as  a'  mhulan  choirce  'nuair  a  their  i, — 
'  Tha  Anna  an  so  a'  spioladh  suip  à  sguaib,  sguab  chruinn 
chraobhagach  an  taobh  a'  mhulain,  freagair  thusa  mi  a 
rogha  cèile  ma  tha  thu  'n  so  a  nochd,'  an  sin  their  thusa, — 
'  Tha  Uilleam  Lògabhaig  an  so  a'  spioladh  suip  à  sguaib 
chruinn,  chuimir,  chraobhagaich  mo  leannain,  is  mi  do 
rogha  cèile  's  mi  ort  an  geail  I 

UiLLEAM. — Gasda,  gasda  1   nach  sibh  fèin  mo  ghalad. 

SiLE. — Agus  ni  mi  fèin  's  a  seanamhair  an  còrr,  agus 
creididh  Anna  gur  tusa  th'air  a  chur  a  mach  dhì  's  ni  si  i 

fèin  leagta  ris  a  chùis  agus — ,  ach  so  fear  an  tighe  mo  dheir- 
eadh  's  na  abair  an  còrr.  Cha  do  bhàthadh  o  an  luirg 
mairt,  an  dèidh  na  h-uile  rud. 

{Thig  Lachann  a  stigh  agus  eallach  fraoun  atr  a  dhruim). 

UiLLEAM. — A  laochain  a  Lachainn  !  'S  arm  aimaibh 
fèin  a  bha  an  spiorad.  Is  ann  a  chuireas  sibh  tàmailt 
air  na  fir  òga  leis  na  h-eallaich.  Ach  nach  neònach  leam 
fèin  sibh  'g  ar  marbhadh  a'  tarruing  fraoich  air  bhur  muin 
agus  eich  a  bhaile  a'  falbh  diomhain,  agus  a  mach  gu  ruige 
an  t'àm  so  dh'  fheasgar  ! 

Lachann. — Matà  's  tusa  dh'fhaodadh  sin  a  ràdh,  ach 
an  cuala  tu  riamh  de  thubhairt  Donnachadh  Bàn  ? 

Seonaid. — Dè  an  eaglais  de  'n  robh  esan  ?  Cha  chuala 
mi  iomradh — 

UiLLEAM. — Chan  eil  fios  agam  a  Lachainn  ;  is  ioma 
nid  a  thubhairt  an  duine  còir. 

Lachann. — Nach  d'  thubhairt  e  'gur  mairg  air  na 
thachair  bean  bheumach  aig  am  bheil  am  beul  gun  fhàith- 
eam  ?  sin  agadsa  dè  chuir  mise  do  'n  mhonadh. 

SiLE. — So,  tog  de  d'  Dhonnachadh  Bàn,  b'  fhearr  dhuit 
gu  mòr  tighinn  dhachaidh  an  àm  gun  do  dhinneir  a  bhi 
am  poit  an  oir  an  teine  an  sin  fad  an  fheasgair. 

{Suidhidh  Lachann  sios  gu  h-aithghearr). 

Lachainn. — Seadh  UiUeam,  agus  dè  do  naidheachd. 
Ciamar  a  tha  iad  agaibh  no  de  tha  sibh  trang  rìs  ? 

UiLLEAM. — Chan  eil  ni  is  fhiach  a'  dol  air  aghaidh,  's 
tha  sinn  uilc  gu  math.  Bha  sinn  caran  trang  aig  buain 
buntata  gu  so  fhòin.  Chan  eil  na  làmhan  ach  gann  ged 
tha,  's  tha  mo  mhàthair  cho  deireasach. 

Lachann. — ^Tha  am  boirionnach  còir,  ach  dè  nach  fai( 
thu  mi  fèin  ged  is  òg  mi  seach  ise,  an  lòinidh  brath  mo 
mharbhadh.      Cha  tig  an  aois  na  h-aonar  Uilleam. 

UiLLEAM. — O,  gun  tcagamh,  nach  e  sin  agaibh  e ;  agus 
tha  mise  cur  romham  gu'm  bi  nithean  air  bonn  na  's  Ibearr 
mu'n  tig  bliadhna  eile.  Tha  nii  fèin  a'  strcap  a  suas  a 
nis  agus  chan  eil  mi  a'  smaointinn  giu-  urrainn  dhomh  m 
is  fhearr  a  dheanadh  na  bean-tighe  fhaotainn. 

LAcaANN. — Matà  gu  dearbh  na  'm  biodii  tu 
an  t-àm  agad.    'S  fhada  bho  'n  a  chomhairlich 

dhuit.  Tha  nighean  brathair  m'  athair  fhèin,  Màiri 
Lachainn,  thall  laimh  riut  an  sin,  agus  rud  aice  cuideach, 
(ni  Sile  casad).  Tha  mise  ag  ràdh  riut  nach  b'  urrainn 
dhuit  ni  a  b'  ftiearr  a  dheananìh  ;  chan  eil  i  òg  's  chan  eil  i 
sean,  ach  dìreach  an  aois  ghlic  gu  pòsadh, 

SiLE. — Agus  is  ise  bhios  gu  math  dheth,  ge  air  bith 
c6  i,  Uilleam.  Is  ise  gheabh  am  fear  tighe,  agus  cha  d'  thu- 
bhairt  mi  sin  a  chionn  thu  fèin  a  bhi  'san  èisdeachd. 

Seonaid. — Ged  nach  biodh  ann  ach  an  eaglais  de'm 
bheil  an  gille  còir. 

UiLLEAM. — Matà  a  Lachainn,  bho'n  tha  sinn  mu'n 
chùis,  gun  teagamh  sam  bith  's  i  nighean  ghasda  thà  am 
Màiri  Lachainn,  agus  bha  aon  uair  rud  beag  eadruinn,  's 
tha  mi  ag  creidsinn  gur  toil  leatha  mi  fhathast,  ach  is  i 
Anna  do  nighean  air  am  bheil  mi  an  geall,  agus  tha  dòchas 
agam  nach  cuir  sibhse  cnap-starradh  air  bith  'san  rathad 
orm. 

Lachann. — Matà  gu  dearbh  fhein  cha  chuir  mise  cnap- 
starradh  'san  rathad,  agus  cha  mhò  a  bheir  mi  as  e.  Tha 
i  aig  a  saor  thoil  fhèin  agus  deanadh  i  a  roghainn.  Chan 
e  nach  eil  a  leòr  ùine  aice  fhathast. 

SiLE. — Cha  bhi  i  air  a  saor  thoil  fhèin  idir,  'nuair  a 
thig  gille  measail  ga  h-iarraidh.  Bheir  mise  an  deagh 
aire  nach  eil  i  dol  ga  unsuUadh  le  dhiultainn. 

Lachann. — ResuUadh  ann  no  as,  cha  ghabh  mise  an 
còrr  gnothaich  ribh  air  taobh  seach  taobh.  Thug  mi  fad 
an  làtha  an  diugh  anns  a'  mhonadh  air  taille  bhur  gnoth- 
aichean,  agus  gun  na  chuirinn  fo  m'  chùlaig,  no  aims  a' 
phiob,  de'n  tombaca  am  phòca,  gu  suaimhneas  a  thoirt 
domh,  agus  leis  a'  sin  bithibh  dìreach  ag  cagnadh  a  cheile. 

{Thig  Anna  a  stigh  is  i  seinn  luinneig  agus  heiridh  i  air 
laimh  air  UiUeamh.  Sioipaidh  am  buachailU  a  mach  gun 
fhios). 

SiLE. — C'  àite  ghalad  an  robh  thusa  ?  Tha  Uilleam 
an  so  bho  chionn  uair  a  dh'  ùine  agus  thusa  feadh  a'  bhaile. 

Anna. — Tha  mise  gun  teagamh  toihchte  UiUeara 
aicinn  a  mhàthair,  ach  nach  cumadh  sibh  fein  is  mo 
sheanamhair  an  seanachas  e. 

SiLE. — Chumadh,  ach  'sann  ga  do  shcalltainn-sa  a 
thainig  e  Anna,  agus  is  tu  a  dh'  fhaodadh  a  bhi  mòr  asad 

fhèin,  Uilleani  Lògabhaig  a  thighinn  a  nall  an  so  a  dh'aon 
obair  ga  d'  fhaicinn. 

Seonaid. — Ged  nach  biodh  ann  ach  an  eaglais  de  'm 
bheil  e. 

SiLE. — Seadh,  agus  tha  e  a'  tighinn  a  nall  gu  goirid 
'nuair  a  gheibh  e  gach  ni  air  dòigh,  agus  a'  dol  a  thoirt 
tairgse  dhuit-se  Anna  nach  faigh  thu  na  h-uile  làtha.  Tha 
'na  bheachd  bean  a  chur  an  ceann  a  thighe,  agus  is  tusa 
an  aon  tè  air  am  bheil  a  chridhe  an  geall. 

Anna. — Matà  thug  mise  freagaìrt  air  a  sin  cheana  a 
mhàthair,  dhuibh  fèin  agus  do  Uilleam. 

SlLE. — Gu  dè  tha  thu  ag  ràdh  I  (f»  Lachainn).  S^adh 
bruidhinn  rithe  a  nis. 

Lachann. — Matà  gu  dearbh  cha  bhruidhinn,  tha  mise 
'ga  fàgail  aig  a  toil  fhein. 

SiLE. — A  dhuine  !    nach  ann  agamsa  tha  am  fear-tighe. 

Seonaid. — O,  fir-thighe  an  t-saoghail  a  tha  an  so  I 
Balaich  bhuachaillean  ;  sin  na  fir-thighe  tha  an  diugh 
againn. 

UiLLEAM  {ag  eirigh). — O  matà,  bidh  mi  a  falbh  an  dràsda 
co  dhiù,  ach  thig  mi  a  rithist  gun  dàil  agus  faodaidh  gu'm 
bi  saod  na's  fhearr  air  an  nighinn. 

Lachann. — Am  bi  thu  againn  Oidhche  Shamhna  ? 
Di-mairt  so  tighinn,  nach  i  ? 

UiLLEAM. — Um — well — ,  chan  eil  mi  ag  ràdh  gu  'm 
bì  a  Lachainn,  ach  chi  mi,  co  dhiù,  cha  bhi  mi  fada  gun 
tighinn.      Oichche  mhath  leibh  an  dràsda. 

UiLE. — Oidhche  mhath,  oidhche  mhath  Uilleam. 

{Falbhaidh  UilUatn.     Theid  Lachann  am  machgun  dàil). 

SiLE. — Agus  'si  oidhche  Di-mairt  so  tighinn  Oidhche 
Shamhna  I  {Ri  Seonaid).  An  cuala  sibhse  riamh  gillean 
is  nigheanan  a  dh'  fhaicinn  an  cèile  pòsda  Oidhche  Shamhna 
'nuau"  a  rachadh  iad  a  mach  leo  fèin  do'  n  t-sabhal,  no  do  'n 
chruaich  mhona,  agus  teanhadh  ri  criaradh  ? 

Seonaid. — Gu  dearbh  choala  agus  chunnaic — ged  nadi 
eil  e  uile  gu  lèir  a  rèir  teagasg  eaglaisc. 

SiLE. — Chuala  mi  sibh  ag  ràdh  nach  biodh  e  tciuiaii 
dol  an  aghaidh  an  ni  a  bhiodh  air  fhoillseachadh  do  dhaoine 

an  oidhche  sin.  Nach  biodh  e  dh"each  mar  gu'n  caireadh 
neach  an  aghaidh  an  Fhreasdail  fhèin. 

Seonaid. — Chan  eil  e  sin,  rathail,  no  freagaiTach  ;  agus 
cha  deach  le  aon  a  dh'  fheuch  ris  riamh.  Tha  e  air  a  ràdh 
nach  eil  ni  coltach  ri  cur  le  ni  sam  bith  a  chithear  an  oidhche 
sin. 

SiLE. — O,  matà,  is  fasan  e  a  tha  gle  ghòrach,  ach  tha 
fios  nach  bi  an  òigridh  'nan  òigridh,  mur  a  bi  iad  ris. 

Anna. — Chan  eil  mi  fhèin  a'  faicinn  ni  ceàrr  ann,  agus 
chan  eil  mi  an  dùil  gu  'm  faca  mi  ni  as  an  rathad  riamh,  ged 
ìs  iomad  bun  càil  a  spion  mi  à  gàrradh,  is  sop  a  spion  mi 
à  mulan. 

SiLE. — Matà  is  mise  tha  làn  chinnteach  gu'n  spion  thu 
iad  mar  an  ceudna,  air  an  t-Samhain  so  cho  math  ri  Samh- 
naibh  eile. 

Anna  {le  gàire  cridheU) — Matà  gu  dearbh  's  mise  a 
spionas. 

SiLE  {rithe  puin) — ^Agus  chi  thu  Uilleam  Lògabhaig 
eadar  thu  'sa  ghealach  làn,  no  cluinnidh  tu  e  taobh  eile  a' 
mholain,  agus  ni  mi  fhèin  is  do  sheanamhair  an  còrr  an 
la-'r-na-mhaireach. 

Leigear  a  nuas  am  brai. 


B 


AN  TREASA  SEALLADH. 

TiGH  Lachainn  Bhain.       Oidhche  Shamhna. 

{Tha  muinntir  an  tighe  gu  lèir  a  stigh,  Màiri  Lachainn, 
GiUeasbuig  BuachaiUe,  Seumas  Bàn,  lain  Ruadh  is 
giUean  is  nigheanan  eile.  Tha  am  hòrd  ga  shuidh- 
eachadh,  an  fhuarag  ga  deasachadh  is  itbhlan  is  cnodhan 
air  an  cur  air  a'  bhòrd.  Theid  dà  Piàinne,  putan, 
meuran  is  bonn  tri  sgillean  a  chur  anns  an  t-soUheach 
'sa  bheil  an  fhuarag  ga  deasachadh  agus  cuirear^mu'n 
cuairt  i.) 

SiLE. — Suidhibh  a  stigh  mu'n  fhuaraig,  feuch  co  cbiad 
aon  a  bheir  dhuinn  banaLs. 

Lachainn. — Cha  rachainn  fhèin  an  urras  ged  a  gheibh- 
eadh  am  Buachaille  agus  mi  fhèin  na  fàinneachan. 

{Gheabh  Anna  an  ciad  fhàinne). 

Anna  (a'  sealliainn  dhoihh  an  ptàinne). — Sin  agaibh  e, 
ach  chan  eil  fios  co  tha  ri  chur  air  mo  mheur. 

Mairi. — Chi  thu  sin  gun  dàil,  agus  chan  fhada  gus  am 
faic  sinne  c  mar  an  ceudna  ;  chi  thu  am  beul  na  cruaiche 
mòna,  no  cùl  a'  rahulain  e  an  ceart  uair. 

{Gheabh  Màiri  an  dàra  fàinne). 

Anna. — Seadh,  agus  nach  faic  thu  fèin  e  cuidcachd, 
agus  tha  dòchas  agam  gu'm  faic  thu  am  fear  air  ani  bln  11 
do  chridhe  an  geall,  's  e  sin — {rithe  fhèin)  Uilleam  Lògabh- 
aig. 

( Gheabh  an  sin  aon  an  deidh  aoin  am  puian,  am  nteuran 
agus  am  bonn  airgid,  agus  iheid  iad  uile  gu  aighear  is  gàir- 
eachdainn,  Eiridh  iad  bho  'n  bhòrd). 

Anna. — So   nis,   losgadh   nan   cnodhan  !     {a'  faotainn 
dà  chnò)  so  lain  Ruadh  is  Màiri  Eoghain. 
Mairi. — So  Uilleam  Lògabhaig  is  Anna. 

Iain  Ruadh. — So  Niall  Mac  Ailein  Oig  is  Anna  («i 
Sìle  casad). 

GiLLEASBUiG. — ^So  Uilleam  Lògabhaig  is  Màiri  Lachainn. 

NiGHEAN. — So  am  Buachaille  is  Fionnghal  na  Tobhta 
{seann  chaiUeach). 

Seumas. — So  mi  fhcin  's  mo  sheanamhair  {B'  i  Mòr  a 
bh'  air  a  sheanamhair  's  b'  i  Mòr  a  bh'  air  a  leannan). 

{Gabhaidh  cuid  de  na  cnodhan,  gu  sònraichie  NiaU  is 
Anna  agus  UiUenm  is  Màiri,  theid  cuid  as  a  thiota  is  cuid 
a  thuiteas  ihar  cloich  an  teiniein). 

{Ghcabhar  an  sin  uithir  trinnsearan  's  Uagar  iad  air  an 
ùrlar,  cuirear  uisge  glan  an  aon,  uisge  salach  an  aon,  gràin<: 
salainn  an  aon,  isfàgar  aonfalamh.  Theid  aon  an  dfidh  aoin 
de'n  òigridh  a  thoirt  a  naU  le  neapaigin  mu'n  sitilean,  agus 
iarrar  orra  an  làmh  dheas  a  shìneadh  feuch  de  th'  aig  an 
Fhreasdal  air  an  cionn.  Cuiridh  cuid  am  meòir  'san  ui^r 
ghlan  's  tha  iad  làn  riaraichie,  cuid  'san  t-salann  's  chan  e\l 
iad  idir  cho  ioUichte,  ach  's  fhearr  leo  bhi  falamh  buileach  na 
am  meòir  a  chur  'san  uisge  shalach). 

Seumas. — So,  co  tha  dol  a  mach  a  chiiaradh  an  eòma 
an  toiseach  ? 

Anna. — Nach  falbh  thu  fbèin  a  Sbeomais  fench  am  faic 


15 

thu  do  sheanamhaìr,  no  {an  gMÌh  beag  'na  ckluais)  Mòr 
Eachainn. 

{Falbhaidh  Seumas  agus  an  ceann  tiota  tiUidh  e). 

UiLE  A  BEOiL  A  CHEiLE. — Scadh  a  Sheumais,  dè  chunna 
tu? 

Seumas. — Matà  chan  fhaca  ach  uisge  cur  sad  as  na 
creagan,  tha  meall  garbh  ann  an  ceart  uair,  agus  droch 
fhairge  air  a'  chladach.  Tha  a'  ghealach  dìreach  ag  cur 
roimpe. 

Anna. — Cha  chreid  mi  fhèin  gu'n  deach  thu  c6ig 
ceumannan  bho  'n  ursainn.  Chan  fhaigh  thusa  te  ri  d' 
bheò  a  Sheumais  mur  a  gabh  mi  fèin  truas  dhiot. 

Seumas. — O,  nach  deanadh  tusa  sin  Anna  ! 

Anna. — Seadh,  co  an  ath  aon  ;  nighean  a  nis,  nach 
teid  thusa  mach  a  Mhàiri. 

Mairi. — O  Shiorruidh,  's  an  t-uisge  cho  trom  ! 

Anna. — Cuir  ort  mo  chòta-sa  's  cha  fhUuchar  thu. 

SiLE. — 'S  fhearr  dhi  an  t-seacaid  dhubh  agamsa  chur 
oirre. 

Mairi. — Cha  chuir  mise  seacaid  caiUich  orm  am  bliadhna 
dhol  a  dh'  iarraidh  fir. 

SiLE. — 'S  fhearr  dhuit  fhèin  dol  a  mach  matà  Anna 
bho'n  tha  i  sileadh. 

Lachann. — Chan  fhaodar  sin  a  dheanamh  aon  uair 
is  gu'n  do  dh'èirich  Màiri.      Feumaidh  i  falbh. 

GiLLEASBuiG. — So,  ott  còta  Anua,  's  bi  falbh  's  thoir 
ort  an  sabhal. 

SiLE. — 'S  fhearr  dhi  dol  a  dh'ionnsuidh  a  mhulain. 

Lachann. — Nach  gòrach  leam  fhèin  thu  Shìle,  nach 
leig  thu  leotha  ged  a  dh'fhalbhadh  iad  gu  mullach  Meall 
na  h-Iolaire. 

{Cuiridh  Màiri  uimpe  còta   Anna  is  falbhaidh  i  mach 

do'n  t-sabhal  agus  teannaidh  i  ri  criaradh  an  eòrna.     Chi 

UilUam  i  a'  tighinn  agus  an  còia  'ga  mhealladh  saoilidh  ^  gttìr 

i  Anna  th'ann,  agus  coisichidh  e  troimh  an  t-sabhal  gu  Jòil. 

Teichidh  Màiri  a  stigh  is  glaodh  cruaidh  'na  ceann). 

UiLE  GU  LEiR. — O  Blhàiri,  Mhàirì  I   De  idir  a  chunna  tu  ? 

Mairi. — Chunna  mi  coslas  fir  a'  dol  troimh  'n  t-sabhal, 
agus  dh'  aithnich  mi  e.  Cha  teid  mise  dhachaidh  leam 
lètn  an  nocbd. 

Anna  is  an  corr. — Co  bh'  ann  a  Mhàiri  ? 

SiLE. — Gus  an  ruith  seachd  seachduinean  na  innis  co 
bha  ann  air  do  bheò,  ach  gabhaibh  mo  leisgeul-sa  an  dràsda, 
feumaidh  mi  dol  a  mach  a  shealltainn  air  an  laogh. 

GiLLEASBUiG. — An  teid  mi  mach  leibh  a  bhean  Lacb- 
ainn  ? 

SiLE. — Cha  teid,  cha  teid,  fuirich  far  am  bheil  thu. 

{Falbhaidh  SiU  feuch  am  faic  i  UilUam,  ach  chan  eil 
sealladh  air-san  agus  tiUidh  i  stigh  gun  dàit). 

GiLLEASBUiG. — Chan  eil  e  deoghall,  a  bhean  Lachainn  ? 

SiLE. — Uist  a  thacharain  !  'S  gun  thu  fhèin  ach  gann 
bho  dheoghall. 

Anna. — Is  tusa  nis  lain  Ruaidh,  falbh  feuch  am  faic 
thu  Màiri  Eoghain. 

Iain. — Matà  is  duilich  dhòmh-sa  an  truaghan  fhaicinn, 
is  farsuing^an  caolas  a  tha  eadruinn. 

{Falbhaidh  lain  Ruadh  is  an  ceann  tacain  tiUidh  e). 

UiLE. — Seadh,  am  faca  tu  i,  lain,  no  de  chunna  tu  ? 

Iain. — Matà  cha  chreid  mi  nach  fhaca  mi  an  donas  is 
oilskins  air.  Mur  e  bh'  ann  chan  fliios  dòmhsa  co  eile 
bh'  ann. 

Seonaid. — De  an  eaglais — 

Seumas. — Hà,  hà,  hà !  chunna  tu  an  gamhainn  buidhe 
aig  Dòmhnull  Mac  Eachainn ;  cha  do  chuireadh  a  stigh 
fhathast  e,  's  chunna  mi  am  muigh  an  sin  an  nochd  e. 

Iain. — Gamhainn  no  laogh,  no  an  seann  laoch  fhèin, 
bha  e  a'  falbh  air  dà  chois  co  dhiù. 

Lachann. — Matà  cha  chuala  mi  riamh  còtaichean-ola 
bhi  aig  an  duin-uasal  sin,  ach  tha  e  coltach  leam  gu  bheil 
deagh  dheise  chruadhach  aige. 

Anna. — Coma  leibh  an  duine  bochd  sin,  tha  deagh 
Shamhain  aige  far  am  bheil  e,  ach  co  nis  a  tha  dol  a  mach  r 

Mairi. — Nach  eil  thu  fèin  Anna.  So  mach.  feuch 
am  faic  thu  Uilleam  Lògabhaig,  no  {an  guth  hea^  Niall 
Mac  AiJein  Oig,  oir  is  cinnteach  gu'm  bi  a  nis  Uilleam 
Lògabhaig  agam  fhèin. 

Anna. — A^us  dè  ma  chi  mi  am  fear  a  chunnaic  lain 
Ruadh  ?  {cuifidh  i  uimpe  a  còta  isfalbhaidh  i  mach.      Theid 

j  a  dh'ionnsaidh  a'  mhulain  is  spiolaidh  i  sop  ag  radh). — 
"  Tha  Anna  an  so  a'  spioladh  suip  à  sguaib  chruinn  chraobh- 
agaich  an  taobh  a'  mhiilain,  freagair  thusa  mi  a  rogha'ceile 
ma  tha  thu  an  so  an  nochd  ?  Eisdidh  i  is  cluinnidh  i  a' 
tighinn  oirre  thar  an  taoibh  eile  am  freagradh — '  Tha 
Niall  Mac  Ailein  Oig  an  so  a'  spioladh  suip  à  sguaib  chruinn 
chuirair  chraobhagaich  mo  leannain.  Is  mi  do  rogha  ceile 
's  mi  ort  an  geall.' 

{Bheir  Anna  glaodh  aisde,  agus  bheir  i  a  h-aghaidh  air 
an  tigh,  ach  leumaidh  Niall  'na  dèidh). 

NiALL. — 'S  e  mi  fèin  a  th'  ann  a  ghaoil  Anna  [glacaidh 
e  na  ghairdeanaibh  i). 

Anna. — O  NèiU,  an  tu  da  rìreadh  a  th'  ann,  's  ann  a 
theab  mo  cridhe  m'  fhàgail. 

NiALL. — C'  arson  nach  do  sgriobh  thu  chugam  Anna, 
's  mi  ag  innseadh  dhuit  c'  àite  an  robh  mi  anns  na  h-uile 
litir  a  sgriobh  mi  chugad  ? 

Anna. — O  Nèill  coma  leat  a  bhi  bruidhinn  an  dràsda. 
Cha  d'  fhuair  mise  Htir  bho  'n  a  dh'  fhalbh  thu,  ach  fhuair 
mi  mach  gu'n  robh  iad  a'  tighinn,  agus  gu'n  robh  mo 
mhàthair  'gan  losgadh.  'Sann  a  theab  mi  mo  mhisneach 
a  thoirt  suas  gxis  an  d'  fhuair  Gilleasbuig  Buachaille  mach 
mar  bha  cùisean. 

NiALL. — Hà  I  Sin  agad  mar  bha  mi  fèin,  ach  tha  mi  a' 
tuigsinn  a  nis  mar  bha  cùisean,  Anna  (pògaidh  e  i).  Tha 
thu  dìleas  dhomh  fhathast  matà. 

Anna. — ^Tha,  agus  bithidh,  a  NèiU,  ach  theid  sinn  a 
stigh  an  dràsda  ;  cha  bhi  fios  aca  de  thainig  riumsa. 

{Theid  iad  a  steach  air  achlasan  a  cheile,  na  còtaichean- 
ola  air  Niall). 

Mairi. — Mo  ghalad  thu  Anna,  chan  e  mhàin  gu'n  faca 
tu  e,  ach  thug  thu  dhachaidh  e. 

Iain   Ruadh. — A   mhic  an   fhir  ud  !       An  tusa  bha 
adh  falach-fead  orm-sa  cùl  an  stàbuill,  's  mi  a'  smaoin- 
n  gur  e  an  Donas  a  bh'  annad. 
Lachann. — Mo  laochan  a  Nèill,  an  tu  th'  ann,  cia  as 

I' '  an  t-saoghal  a  thainig  thu  an  dràsda,  'sann  a  theab 
ch  tilleadh  tu  idir  ? 



■■eans 
■^Bnn  I 

thainig  mise  an  so  an  deagh  àm  mar  an  ceudna  ;  nach 
d'  fliuair  mi  Anna,  bhur  nighean,  agus  i  ag  iarraidh  fir  aig  a' 
mhulan  choirce,  agus  mur  am  bheil  làn  chòir  agam  oirre 
a  nis,  chan  fhios  dhomhsa  co  aige  tha. 

Lachann, — Gun  teagamh  sam  bith,  chuir  am  Freasdal 
fèin  ort  i,  agus  tha  còir  Samhna  agad  oirre. 

SiLE. — A,  nach  beag  tùir  a  th'agaibh,  nach  eil  fios 
agaibh  fein — 

Anna. — ^Tha  fios  againn  gu  math  a  mhàthair.  Tha  fios 
agamsa  de  bha  sibh  fèin  's  mo  sheanamhair  ag  radh  rium 
an  là  roimhe  mu'n  cheart  ni.  Nach  d'  thubhairt  sibh 
rium  am  fear  no  an  tè  a  chìthte  oidhche  Shamhna,  aig 
cruaich  mhòna,  aig  mulan  no  an  sabhal,  le  aon  a  rachadh  a 
mach  air  son  a'  ghnothaich,  nach  bu  mhath  do  neach  dol 
eatorra. 

SiLE. — Agus  nach  gabh  sibhse  an  taobh  a  thogras 
sibh  mar  a  ghabhas  sibh  co  dhiu. 

Lachann. — O  gu  dearbh,  se  sin  a  ni  iad  a  cheist  a 
Shìle,  ge  air  bith  de  their  thusa  no  mise  ;  'se  sin  a  rinn  thu 
fèin  agus  is  e  rinn  mise  [bheir  SìU  sùil  mhi-cheuiach  air). 
Ach  cò  chunna  tusa  ghaoil  a  Mhàiri  ? 

SiLE. — ^Na  innis  dhoibh  a  Mhàiri. 

GiLLEASBUiG. — Is  math  a  tha  fios  agam-sa  c6  a  chunnaic 
i,  ged  nach  do  dh'fhàg  mi  an  teine. 

UiLE.— Seadh  ! 

GlLLEASBUiG. — Mur  a  biodh  còta  Anna  oirre  chan 
fhaiceadh  i  e. 

Lachann. — Mo  laochan  thu  ! 

GiLLEASBUiG. — Agus  mur  a  biodh  e  fèin  ann  chan 
fhaiceadh  i  e. 

Lachann. — Seadh,  seadh,  'llleasbuig. 

GiLLEASBUiG. — Agus  shaoil  e  fèin  gur  i  Anna  bha  'aan 
t-sabhal  agus  dh'  fhalbh  e  dhachaidh. 

Anna. — So,  dùin  e  nis. 

GiLLEASBUiG. — Agus  'sann  agad-sa  bha  choire  'nuair 
a  dh'  iarr  thu  air  Màiri  do  chòta  chur  oirre. 

SiLE. — A.  nach  tiig  sibh  fàd  mona  air  an  tacharan 
feuch  an  dùin  e  chraos. 

GiLLEASBUiG  {ogus  e  a'  leum  a  dh'  ionnsaidh  an  doruis). — 
Agus  na'n  do  chuir  i  oirre  seacaid  dhubh  na  caillich,  chan 
fhaiceadh  i  Uilleam  Lògabhaig  an  nochd. 

UiLE  Gu  LEiR. — Hà,  hà,  hà  I  Mo  laochan  thu  fèin. 
'S  tu  fhèin  da  rìreadh  an  gille. 

Lachann. — Is  math  a  rinn  sibh  gu  dearbh  ;  thug  an 
t-Samhain  so  bàrr  air  gach  Samhain  a  chimna  mise  riamh. 

Iain  Ruadh. — Agus  nach  cuir  sinn  a  nis  crioch  oirre 
anns  an  t-seaim  dòigh. 

Lachann. — Matà  their  iad  '  a '  chiad  sgeul  air  fear  an 
tighe  's  gach  sgeulachd  gu  latha  air  an  aoigh,'  agus  tha 
mi  cinnteach  gu'm  biodh  na  h-òrain  mar  a  bha  na  sgeulach- 
dan.      Gabhaidh  mi  fhèin  òran  an  toiseach. 

Mairi. — Sin  sibh  a  Lachainn,  cuiridh  sibh  cath  aù-  na 
gillean  òga. 

SiLE. — O,  an  cluinn  sibh  cò  tha  dol  a  ghabhail  òrain  ; 
is  mòr  a  b'fhearr  a  thigeadh  e  dhomh  fhèin  na  dhuitse  le 
d'  ghuth  curracaig. 

Lachann. — Seadh  agus  le  m'churracag  fhèin  'nuair  a 
bhiodh  tusa  laimh  rium,  ach  gheabh  thu  cead  do  thiompan 
a  ghleusadh  'nuair  a  bhios  mise  deas  {gahhaidh  Lachann 
òran  eutrom).  {Ri  Sile)  So  a  nis  gabh  flièin  fear,  ach  air 
do  bheò  na  gabh  na  ruinn  a  rinn  thu  dhomh-sa  nuair  a  bha 
sinn  a'  leannanachd  no  saoilidh  a'  chuideachd  gu'n  robh 
thu  a'  dol  thar  do  bheachd. 

SiLE. — Bha  an  dà  chuid  ceòl  is  bàrdachd  anns  na  daoine 
againne. 

Seonaid. — Seadh  agus  deagh  phearsachan  eaglais  mar 
an  ceudna. 

Iain  Ruadh. — So  a  bhean  Lachainn,  gabhaibh  an 
t-òran. 

{Gabhaidh  Sìle  an  t-òran  "  H6  Mo  Bhodachan,  gabhaidh 
aon  no  dhà  de  'n  chuidheachd  òrain  fhreagrach.  Thig  gnog 
san  dorus). 

UiLE. — Gian  eil  fios  cò  tha  so  {thig  UiUeam  Lògabhaig 
a  siigh). 

Lachann. — Dlreach  a  cheart  fhear  a  bha  dhith  oimn, 
teann  a  stigh  a  laochain  Uiileam. 

UiLLEAM. — Muire !  's  ann  agaibh  a  tha  an  còmhlan 
grìnn. 

Lachann. — Ach  na'm  biodh  tu  an  so  na  bu  luaithe,  's 
tu  a  gheabhadh  an  spòrs. 

UiLLEAM. — Seadh  de  bha  dol  ? 

Lachann. — Nach  deach  Màiri  agad  a  mach  do'n  t-sabhal 
a  chriaradh  an  eòma,  agus  chunnaic  i  coslas  duino  *s  tha 
i  fhèin  ag  ràdh  gu'n  do  dh'aithnich  i  e. 

GiLLEASBUiG. — Agus  'se  còta  Anna  chuir  i  uimpe 
bho'n  bha  an  t-uisge  ann,  ach  bha  Sìle  air  son  i  chur  na 
seacaid  dhubh  aice  fhèin  oirre. 

UiLLEAM.— Dè— !  Nach— !  Cò— !  C' àite— I 

GiLLEASBUiG. — Agus  nuair  a  chaidh,  Anna  fhèin  a 
mach,  co  a  thainig  oirre  aig  a'  mhulan  ach  Niall  Mac 
Ailein  Oig — 

UiLLEAM. — ^Dè — !    Cuin — 1    Cia-mar — ! 

Mairi. — Coma  leat  an  t-àrsair  balaich  sin  Uilleam,  dean 
suidhe. 

UiLLEAM. — Matà  cha  robh  thu  riamh  ach  le  deagh 
chomhairle  agad  a  Mhàiri. 

Mairi. — ^Tha  cathair  an  so  laimh  rium  fèin  is  dean  suidhe. 

UiLLEAM  (a'  suidhe  sios). — 'S  tu  fèin  a  bu  dòcha  a  Mhàiri. 
ach  nach  tu  tha  coimhead  math  an  nochd  ;  's  ann  a  tha 
thu  toirt  am  chuimhne  nan  seann  làithean  nuair  a  bha 
sinn  a'  suiridhe  ! 

Lachainn, — ^Nach  e  sin  a  thubhairt  mi  riut  bho  chionn 
iomad  làtha  agus  cha  chreideadh  tu  mi.  Cha  b'  urrainn 
dhuit  ni  a  b'fhearr  a  dheanadh  na  a  faicinn  dhachaidh  a 
nochd,  'se  sin  'nuair  a  ni  sinn  righil  dannsaidh.  agus  gu 
dearbh  tha  mi  fhèin  coma  ged  a  bheirinn  aon  righil  eile  do 
m'chaiUich  fhèin  bho  'n  is  Oidhche  Shamhna  i  co  dhiù, 
agus  sinn  uile  cridheil  càirdeil  am  measg  a  chèile. 

UiLE. — Gasda,  gasda  Lachainn  !  So  suas  a'  phìob  a 
liaonaill  ma  rinn  thu  riamh  e  I 

(Niihear  dannsadh  no  dhà,  NiaU  is  Anna  cuideachd, 
UiiUam  is  Màiri  agns  Lachann  is  SiU). 

{Leigua^  m  muu  tm  braì). 

A'  Chrioch. 

MAR  DH'AISIGEADH  DHI  A'  GHAIDHLIG. 

An  t-àiU  agus  an  i-àm. — Ceann  an  tighe  aig  Lachuim  Bàn 
am  Port-a-Mhurain,  air  madainn  ghrianaich  deireadh 
an  t-samhraidh. 

An  luchd  duich  : — 

Lachunn  Ban,  seann  iasgair  am  Port-a-Mhm^in. 
MoR,  bean  Lachuinn. 

EoGHAN  RuADH,  leth  sheana-ghille  a  tha  ag  iasgach 
còmhla  ri  Lachmm. 

IsEABAL  Chaluim  Thaillear,  scarbhanta  an  tigh  mòr 
an  Dmi-Eideann  's  i  air  ùr  thighinn  dhachaidh  air 
chuairt.  Tha  i  gu  math  mòr  aisde  fhèin  's  i  an 
dèidh  a  chuid  a  bu  mho  de  'Gàidhlig  a  chall. 

Domhnull  Iain.  Mac  tuathanaich  à  Meabost  an 
ceann  eile  an  eilein.  Tha  a  chuideachd  'nan 
daoine  cothromach  's  tha  Iseabal  air  son  faotainn 
suas  ris  ged  nach  eil  mòran  aige-san  mu  coin- 
neamh-sa. 

Lachunn  Bàn  (a'  biathadh  nan  lion)  ag  gabhail  an  orain 
so : — 

"  H6r6  sguiridh  mi,  sguiridh  mi, 
H6r6  sguiridh  mi  'n  iasgach  ; 
Sguiridh  mi  tuille  de  bhiathadh  nan  dubhan, 
Sud  obair  na  duibhe,  's  beag  bhuidhinn  mi  riamh  air. 

Gur  mis'  tha  fo  chùram  'n  toiseach  na  dùltachd  ; 
Tha  mi  gim  sunnd  an  deaghaidh  an  iasgaich, 
Sheinninn  le  dùrachd  ealam  as  ùr 
Air  sruithean  a'  Chùim  an  fheadhainn  a  liath  mi 

Innsidh  mi  'n  fhkinn  ;  am  beagan  a  b'fhiach  mi, 
Chuir  mi  e  'n  Un  an  toiseach  na  bliadhna, 
'S  theann  mi  ri  strì  ri  rud  nach  do  chìnn  leam  : 
Leantainn  air  ciuird  a  dheanamh  de'n  iasgach. 

Comhairle  na  còrach  bheirinn-s'  air  òig-fhear, 
Gun  bhi  cho  gòrach  's  leannadh  ri  iasgach  ; 

oag  mi  mo  bhrògan,  m'aodach  gu'n  do  shròic  mi 
obair  a  bhròin  nach  cumadh  am  biadh  rium. 

Ged  leanaiim-s'  an  t-òran,  tha  cuid  ris  nach  còrd  e, 
'S  their  iad  gu  bòilich  th'agam  's  na  briathran, 
Ach  chuireadh  e  mòran  tuille  am  phòc 
Bhi  tamiinn  nan  ròpa  anns  a'  Chuan  lar  dheas." 

So  Eoghain,  a  nall  naoi  no  deich  eile  de  na  lugaichean 
mòra  sin  agad  'sa'  chrogan  ruadh,  's  bithidh  sin  tha  mi  a' 
smaointinn  gu  leor  againn  ;  cuirìdh  tu  fèin  dubhan  air  an 
t-snòd  so  fad  's  a  bhios  mise  cur  crioch  air  a  chorr,  's  tha 
mise  ag  radh  riut  gu'm  bheil  an  deagh  bhascaid  hon  an  sin 
agus  ma  bhios  na  liabagan  de'n  aon  bheachd  is  còir  gu'm 
bi  an  deagh  iasgach  againn  an  àm  tiUidh. 

EoGHAN. — Chan  eil  an  aon  dubhan  eile  an  so  ach  an 
fheadhainn  chama  a  dh'fhàg  Seumas  Norris  an  uair  ma 
dheireadh  a  bha  e  's  dùthaich  ;  an  cuir  mi  fear  dhiubh 
orra  ? 

Lachunn. — Gun  teagamh  sam  bith  cuir  orra  e,  bheir 
e  an  gnos  à  bearaich  no  sgat  mo  rud  eiginn  mar  a  dean  e 
an  còrr. 

MoR  {a  tighinn  gu  oisinn  an  tighe). — Tha  am  brochan 
air  fuarachadh  a  nis  ma  tha  sibh  gu  bhi  deas  de  na  lln. 

Lachunn. — ^Tha  sinn  dìreach  deas  agus  bithidh  sinn  a 
stigh  a  thiota.  (r»  Eoghan) — So  Eoghain  theid  sinn  a 
stigh  's  gu'n  gabhamaid  greim  bidh  's  gu'm  bi'  maid  a 
tarruinn.     Stigh,  stigh  I 

{Theid  iad  a  stigh  gu'm  biadh  maidne). 

Lachunn  {^na  shuidhe  aig  a'  bhord  's  e  sealUainn  a  mach 
air  an  uinneig-chuil) . — Co  air  an  talamh  a  tha  nuas  cùl 
an  tighe  an  so  le  sròl  's  le  srannsa,  cha  chuala  mi  gu'n 
robh  Sasunnaich  no  touraichean  'san  duthaich  mur  a 
d'thainig  iad  an  raoir  leis  an  Hebrides  ? 

MoR  (a'  ruith  a  dh'ionnsaidh  na  h-uinneige). — O  Fhreas- 
dail  cuidich  sinn  !  nach  cil  ann  Iscabal  Chaiuim  Thaillear, 
Ban-Sasunnach  gun  teagamh  I  Sasunnach  a  mhuinntir 
Mhuile  's  fhada  bho  'n  a  chuala  mi  e.  {Thig  gnog  'san 
dorus). 

MoR. — Stigh,  stigh  a  ghalad,  chunna  sinn  thu  a  ntias 
am  bruthach,  cia  mar  sin  a  tha  thu  Iseabal  ? 

IsEABAL  (a'  tighinn  a  stigh).—0,  good  moming,  'naim 
aig  'ur  brcakfast  a  tha  sibh  nach  sibh  a  tha  laU,  and  how  are 
you  ali  ? 

Lachunn. — O  ghaoil  Iseabal,  an  tu  th'ann  ?  's  gann  a 
dh'aithnich  sinn  thu  's  thu  air  fàs  cho  briagha. 

EOGHAN. — Chan  fhaod  nach  fhaigh  sinn  iasg  a  nis ; 
fhuair  sinn  an  deagh  chòmhailiche  an  àm  bhi  deanadh  deas. 

Lachunn  {ris  fhein  's  e  toirt  sgriobadh  air  fhèusaig). — 
Chan  eil  fhios  agam  fhein  na  co  dhiu. 

MoR. — Seadh  Iseabal,  's  cia  mar  a  tha  thu  fhèin  bho 
thainig  thu  dhachaidh  à  Dun-Eideann,  's  cìa  mar  a  tha  iad 
agaibh  aig  an  tigh  ? 

IsEABAL. — O  tha  mi  fèin  quite  well,  ach  tha  mo  mhèiheir 
a'complaineadh  leis  an  toothache  agus  tha  m'ether  always 
botheted  with  his  rheumatism,  otherwise  tha  iad  gu  meth. 

Eoghan  (a'  toirt  suil  mhi-chiatach  air  Iseabal). — So 
Lachunn,  cha  chreid  mi  nach  bi  sinn  a'  falbh  leis  na  Un 
(gu  beag)  mu'n  cluinn  na  Uabagan  gu'n  do  chaill  Iseabal 
Chaluim  Thaillear  a  Gaidhlig  no  cha  bhi  te  dhiubh  air  sgeul. 

Lachunn. — Gun  teagamh  sam  bith,  tha  an  t-àm  sin 
ann  a  ghoistidh. 

IsEABAL. — O  bheil  sibh  a'  dol  a  dh'iasgach  righi  enough, 
bu  ghasda  leam  fhein  dol  a  mach  sail  air  yachi  ach  oh  really, 
I  could  not  think  of  going  on  a  fishing  boat,  ach  by  the  bye 
nach  ann  a  chuir  mo  mhètheir  a  nuas  mi  feuch  am  biodh  e 
possibU  dhuibh  fJounder  no  dithis  a  ghleidheadh  dhi  's 
fiughair  againn  rì  Mr.  MacLean  a  nall  a  Meabost  an  diugh  ; 
tha  e  a'  tighinn  a  nall  a — well,  to  buy  some  sheep  offfather. 

Lachunn. — Am  bheil  thu  ag  radh  rium  gu'm  bheil  ? 
rì  Eoghan)  chan  eil  fhios  an  ainm  an  àidh  ca'  bheil  na 
'ew  sheep  ;  ma's  iad  a'  chaora  chrùbach  's  an  da  othaisg 
a  tha  an  Slochd-a-Gharbh-eilein  tha'n  t-ea^al  orm  nach 
dean  e  mòran  cuideachaidh  leis  an  t-snathaid  aig  Calum 
Taillear  am  bUadhna. 

Eoghan. — An  dà  ma  thig  DòmhnuU   lam  an  diufh 
bithidh  e  nall  tràth  agus  bithidh  e  air  son  dol  do'n  1  i 
Mhòr  a  shealltainn  nam  molt  a  th'aige  an  Eigeamul  a^uo 


); 

chan  eil  bàta  freagarrach  sa  bhaile  so  an  ditigh  ach  an 
agoth  againne. 

ISEABAL. —  0  really  am  bheil  sibh  a'  smaointinn  gu'm 
bi  e  a'  tighinn  a  nall  carly  leis  a  sin  agus  gu'm  bi  e  a  falbh 
leibh  ? 

Lachunn. — Gun  teagamh  sam  bith,  tha  mise  ag  radh 
riut  ma  thig  Domhnull  lain  an  so  an  diugh  gu'm  bi  c  an  so 
ao  ceart  uair,  ach  bithidh  sinne  a'  deanamh  dcas  co  dhiu 
Eoghain  mu'n  tràigh  a'  gheola  ;  bheir  fhèin  leat  na  Un 
agus  bheir  mise  leam  an  seol. 

{Direach  aig  uanrt  an  tighe  chithear  DòmhnuU  lain  a 
mtas  am  bruthach). 

EoGHAN. — Nach  eil  e  ann  an  so  direach  a'  cheart  fhear 
air  an  robh  sinn  a'  bruidhinn. 

ISEABAL  (a'  socrachadh  a  h-aide  air  a  ceann  agus  'g  a 
deasachadh  fhein  thall  's  a  bhos  agus  a'  ruith  'na  chòmhaiJ). 
— 0  my  !  here's  Mr.  MacLean  ;  0  good  morning,  Mr. 
MacLean,  hcw  pieased  I  em  to  see  you,  how  are  you  ? 

DoMHNULL  Iain. —  Quite  well,  Miss  Taylor — at  lea<:f~ 
Miss  MacFadyen. — Am  bheil  thu  fein  gu  math  Is<  tì  il 
nach  fhada  o'n  da  la  dheug  sin,  's  cia  mar  a  tha  dol  dhuit 
an  Glascho,  's  mi  tha  cinnteach  gu'm  bheil  gu  math  ? 

ISEABAL. — O  tha  spUndid,  ach  's  ann  a  tha  mise  an 
Dun-Eideann.  /  really  could  not  stay  in  Glasgow.  Chan 
iarrainn  Dun-Eideann  fhàgail  a  nis  a  mach  bho  holiday, 
to  come  to  see  the  old  folk.  Chan  fhaic  thu  lije  gus  an  teid 
thu  do  Dhun-Eideann,  really  I  cannot  understand  how  lads 
can  stay  here  at  all,  it's  an  awful  place. 

DoMHNULL  Iain. — Bhcil  sibh  a  dol  do  dh'Eigeamul  a 
Lachunn,  tha  sia  no  seachd  de  mhuilt  agam  ann  's  bu 
mhath  leam  am  faicinn  an  diugh  ? 

Lachunn. — Nach  e  sin  direach  a  bha  sinn  a'  bruidhinn 
air  mu'n  d'thainig  thu  ;  thubhairt  mi  riu  gu'm  bitheadh 
tu  a  nall  tràth.  Gun  teagamh  sam  bith  tha  sinn  a  dol  do 
dh'Eigeamul  agus  ged  nnch  biodh  ar  gnothach  idir  ann, 
rachamaid  ann  leatsa  a  DhomhnuU  lain. 

DoMHNULL  Iain. — Gle  mhath  a  Lachunn.  Bha  dea^ 
fhicM  agam  gu'm  biodh  sibh  air  son  a'  cheud  spùt  de  shnith 

V  lionaidh  a  cheapadh  a'  oir  nan  lion  cùl  a'  Ghlais  Eeilin 
agns  's  e  thug  orm  fàgail  cho  tràth. 

Bheil  thu  tighinn  leinn  Iseabal  bhon  tha  an  latha  cho 
math  ? 

IsEABAL. — 0  reaUy.  woidd  you  take  us  Mr.  MacLean  ì 
How  delightful ! 

Lachunn  (r»  Eoghan). — ^Tha  thusa  Dhia  'g  am  fhaicinn 
ma  tha  an  iorasglach  ud  a'  dol  a  thighinn  leinn,  cha  robh 
e  cho  delighlful  sud  bho  chionn  dheich  mionaidean,  ach  's 
docha  leam  gur  h-e  Dòmhnull  lain  a  chuir  am  feabhas 
gnothaichean. 

EoGHAN. — Coma  leatsa,  cha  bhi  e  cho  delightful  leatha 
's  cha  bhi  a'  bheurla  cho  deas  air  bharr  a  teanga  an  àm 
tillidh.  Tha  fiona  a'  chait  ag  eirigh  ri  druimein  na 
h-iarmailt,  agus  mo  lamh-sa  'nad'  laimh-sa  nach  e  fèadh 
nan  eun  a  bhios  cùl  a  Ghlais-Eilein  an  diugh  m'am  bi  i 
leathach  lionaidh. 

IsEABAL. — 0  Mr.  MacDonald  (Lachunn  Bàn)  how  kind 
of  you  to  take  us  withyoufor  the  sail;  won't  it  be  spiendid  ! 

Lachunn  {an  cagar). — Cha  do  dh'iarradh  thu  idir 
fhathast  agus  creid  mise  gur  a  beag  iarraidh  a  th'ort. 
(r»  Iseabal).  Ud,  ud  !  cha  bu  mhor  a  b'fhiach  na  fir  a 
chuireadh  cùl  ri  cuideachd  nan  og  bhean  air  muir  no  air 
tir,  agus  gim  teagamh  sam  bith  chan  ann  na  h-uile  latha 
a  gheibh  sinn  ainnir  cho  grinn  air  an  aon  bhord  uachdair 
ruinn  cùl  a  Ghlais-Eilein. 

IsEABAL. — 0  such  chcer  !  Isn'i  he  a  horrid  man,  Mr. 
MacLean  ? 

Lachunn  {an  cagar  ri  Eoghan). — An  cluinn  thu  sud 
Eoghain  ?  chan  e  sud  a  theireadh  i  na'm  be  Dòmhnull 
lain  a  mhol  i. 

ISEABAL  (f»  M6r). — Feuch  gu'n  innis  sibh  do  m'  mhètheir 
<  aite  am  bheil  sinn  agus  gu'm  bheil  Mr.  MacLean  leinn  ; 
'^fie  wiU  he  anxious  till  she  hears. 

Lachunn  {an  cagar). — 'S  ise  bhios  sin  anxious  gun 
iL^agamh.  'S  mi  fein  nach  biodh  anxious  ged  a  bhiodh 
tu  air  an  fhear  is  fhaide  mach  de  dh'eileinean  Nèill  na 
Buaile  agus  na  sgairbh  a'  deanamh  folach-fead  ort  mu 
na  sgOTan. 

{Rinn  iad  an  sin  air  a'  bhàta  's  Iseahal  a'  dlùih  Uaniainn 
fi  DimthnuU  a^us  an  aon  chabraid  Ghàidhlig  is  Bhcurla 
mm  measg  a  chèUe  aice  ris). 

IsEABAL. — 'S  mi  fein  a  tha  cìnnteach  a  Mhr.  MacLean 
gur  a  h-iomad  uair  a  bhios  sibh  fèin  weary  de'n  aite  so  gun 
ni  ri  fhaicinn  ann  la  'sa  bhliadhna  ach  05  you  might  say  : 
hiUs,  moss  and  hcather,  and  hare  rocks  \  and  nothing  tc  hear 
but  the  wild  sea  and  this  horrid  out-of-date  language.  I  am 
sure  if  you  once  settlcd  down  away  south  you  would  never 
dream  of  coming  back  to  this  awful  place. 

DoMHNULL  Iain. — Agus  nach  e  sin  maise  an  aite  so 
Iseabal  ?  De  is  maisiche  na  na  cnuic  bhoidheach  sin  os 
do  cheann  le  an  trusgan  de'n  fhraoch  mheanganach  bhadan- 
ach  fo  bhlàth  'g  an  còmhdach  bho'm  bonn  gu'm  muUach, 
is  ceol  eibhinn  na  smeoraich  's  na  h-uiseige  'ga  iomchar 
chugainn  air  oiteig  chiuin  mhadainn  shamhraidh  bho 
bharr  gach  fir  dhiubh  ?  De  is  aibhsiche  na  stallachan 
arda  slochdach  ar  dùthcha  a'  toirt  dùbhlain  do'n  Chuan 
lair  'na  ghailbhead  mar  a  thug  ar  sinnsearachd  agus  an 
cànain  fad  nan  ceudan  bliadhna  do  gach  coigreach  a  chuir 
riubh,  ged  a  dhoirt  iad  le  cheile  an  tuiltean  ardanach  'nan 
làn  neart  ma'n  cinn  ;  no  de  is  binne  na  ar  cànain  bhlasda 
bhinn  air  a  cuir  fo  bheirt  le  saoithear  nam  bard  's  air  a  cur 
air  fonn  an  guth  cheol  binn  na  maighdinn  oig,  no  aig  a 
mhathair  a'  crònan  nan  luinneag  os  ceann  a  paisdean  an  àni 
an  cur  mu  thàmh  an  ciaradh  an  fheasgair  ?  Ach  co  dhiu 
Isebal  cha  teid  sinn  thar  a  cheile  mu'n  ghnothach  an 
dràsda. 

(Chuireadh  na  Hn  's  thug  na  giUean  suil  troimh  na 
h-eàeinean  agus  fad  na  h-uine  Iseaoal  a  sior  leantuinn  gu 
dlidh  ri  gualainn  DhòmhnuiU  lain  ged  a  bha  esan  a  nis  air 
fàs  seachd  sgith  dhi  fèin  's  da  Beurla). 

EOGHAN. — ^Tha  i  togail  catrach  ghaoithe  'illean,  saoil 
a  Lachunn  nach  ann  is  fhearr  dhuinn  an  <  i 

thoirt  oimn  agus  na  lin  a  thogail  m'am  fàs  i  n  .' 

Lacuunn. — Gim  teagamh  sam  bith,  nach  e  sin  direach 
a  bha  mi  fein  a  dol  a  ràdh  ;  tilg  a  stigh  am  molt  a  Dhòmh- 
Qoill  lain  's  bithidli  sinn  a'  tarraing. 

ISBABAL  (a  cniodachadh  a  mhuiU). — Pocr  pd,  nach  h-< 

nice,  couidn't  you  almosi  think  he  could  speak  to  look  inio 
his  eyes  ? 

EoGHAN  {an  cagar). — Gu  dearbh  is  math  nach  eil  an 
comas  aig  a  bheathach  bhochd  no  bhiodh  e  an  cunnart  a 
Ghaidhhg  a  chall  an  diugh. 

( Tha  iad  a  nis  aig  na  lin  's  a'  ghaoth  a'  sior  eirigh). 

IsEABAL. — 0  how  splendid,  Mr.  MacLean,  nach  iad  na 
flounders  a  tha  beautiful. 

EoGHAN. — Uist  Uist  Iseabal !  faic  an  t-suil  a  th'aca 
ort ;  tha  iad  ag  aithneachadh  gu'm  bheil  thu  a'  d'  choig- 
reach  's  nach  eil  a  bheag  de  Ghaidhlig  agad. 

Lachann. — Gim  teagamh  sam  bith — . 

DoMHNULL  Iain. — 'S  e  no  tha  iad  a'  toirt  an  aire  cho 
grinn  's  a  tha  i  air  an  aon  cheann-tobhta  riutsa  Eoghain 
('s  e  a'  caogadh  ri  Lachunn). 

Lachunn. — Gun  teagamh  sam  bith,  tha  thu  dìreach 
aige  a  Dhomhnuill  lain. 

IsEABAL  {agus  so  a'  cordadh  rithe) — 0,  Mf.  MacLean, 
you're  an  awful  man. 

EoGHAN. — Cha  rachainn  an  urras  nach  bi  suil  aig 
barrachd  's  na  liabagan  oirre  mu'n  ruig  sinn  Port  a'  Mhurain; 
tha  partain  gu  math  ocrach  mu'n  cuairt  an  so  an  ceart  uair. 

ISEABAL  (a'  teannadh  rifàs  hàn  's  a'  toirt  suil  hho  Eoghan 
gu  DòmhnuU  lain  's  hho  DhimhnuU  lain  gu  Lachunn). — 
Bheil  na  liries  gu  bhi  stigh  agaibh  ;  tha  an  t-eagal  orm 
gu'm  bi  mo  mhèiheir  anxious  nach  eil  sinn  a'  tighinn  ? 

Lachunn  {an  cagar). — Bithidh  barrachd  's  do  mhèiheiw 
0HXÌOUS  gun  dail. 

DoMHNULL  Iain. — An  robh  an  tinneas-mara  ort  riamh 
-eabal,  tha  mi  cinnteach  nach  cuir  so  ort  a  bheag  ged  a 
tha  i  car  tolgach  ? 

IsEABAL. — Cha  robh — weU — ai  least — not  in — cha  robh 
am  bata  beag  mar  so  co  dhiu,  ach — weU — chan  eil  fios 
agam  nach  faodadh — Oh  my  !  hui  I  have  an  awful  headache. 
O  chiall  a  chiall  a  Lachunn  nach  cuir  sibh  gu  tir  mi  an 
ait'  eiginn. 

EoGRAN. — AÌT  do  bheo  Iseabal  caimhnich  nach  eil 
facal  Beurla  aig  na  partain  a  tha  'sa  cheam  so  de'n  t-siioghal. 

DoMHNULL  Iain. — Coma  leat  Eoghan  Iseabal ;  chan 
eil  aon  againn  nach  robh  anns  a'  cheart  làraich  uair  eiginn 
de'r  saoghal. 

IsEABAL  {air  fas  tinn  da  rireadh).  —  0  Mr.  MacLean  I 
0  Lachunn  eudail  I  0  luaidh  Eoghain !  O  chiall  a  chiall  I 
O,  mo  cheann,  mo  cheann  's  e  gu  sgaineadh  !  O  Mhàthair 
a  Mhàthair  chan  fhaic  sibh  mo  bheo-sa  tuiUe  1 1 

EoGHAN. — 'Nach  cuir  thu  Beurla  air  IseabaL 

Lachunn  : — "  Hò  r6  sguiridh  mi,  sguiridh  mi, 

H6  r6  sguiridh  mi'n  iasgach  ;   etc." 

{Tha  iad  air  faotainn  gu  tir ;  tha  ceann  Iseahal  gu  tnaih 
ribfoch  a  h-ad  anns  a  hhascaid  lion  aig  Lachunn  's  i  fhein 
air  achlais  aig  DòmhnuU  lain  a'direadh  a  dh'ionnsuidh  an 
tighe). 

IsEABAL. — O  chiall  a  Dhòmhnuill  lain  nach  mi  th'air 
mo  nàrachadh  ;  nach  bochd  gu'n  do  dh  fhàs  mi  tinn  's  an 
latha  bhi  cho  math  ;  cha  mdb^r  nach  b'fhearr  leam  nach 
do  dh'fhalbh  mi  leibh  idir. 

DoMHNULL  Iain. — Ud  Ud  !  Iseabal  nach  tu  tha  gòrach. 
Nach  robh  latha  gasda  againn,  's  cha  chul-nàire  do  neach 
sam  bith,  gu  sònraichte  do  mhaighdinn  air  ur  thighinn  as  a 
bhaile  mh6r,  suathadh  de'n  tinneas-mhara  fhaotainn,  agus 
cha  mho  ni  e  coire  sam  bith  dhuit. 

Lachunn. — Gun  teagamh  sam  bith,  tha  mise  am 
barail  gur  h-aim  agad-s'  tha'n  fhirinn  a  DbomhnuiU  lain. 

IsEABAL  {'ga  hriosgadh  fhein  suas). — Od  an  saoil  thu 
nis  a  Dhòmhnuili  lain  an  ann  da  rìreadh  a  tha  thu  ?  Ach 
coma  leatsa  feuchaidh  mi  a  mach  lath-eiginn  fhathast 
ma  bhios  tusa  leinn  's  gu'm  faicinn  na  liabagan  air  na 
dubhain  aon  uair  eile.  Tha  dòchas  agam  nach  robh  rao 
mhàthair  iomagaimach  ach  tha  mi  cinnteach  gu'n  robh  gu 
leor  aice  an  aire  a  thoirt  air  an  dèidtadh  co  dhiu,  's  tha  mi 
dnnteach  nach  mo  bha  m'athair  comasach  air  dol  gu 
mullach  Creag  an  Fhithich  leis  an  lòinidh.  Ach  's  ann  a 
tha  an  t-«crat  onnsa  a  nis  's  tha  dòchas  agam  gu'm  bi  rod 
ciginn  deas  air  ar  ceann  ged  a  b'e  trinnsear  brochain  fhein  e. 

MoR.  {ag  amas  orra  aig  an  dorus). — ^Tha  sibhse  air 
tighinn  a  ghalaidean  ;  seadh  cia  mar  a  chaidh  dhuit  Iseabal 
no'n  d'fhuair  sibh  dad  de  dh'iasg  ?  Stigh,  stigh,  's  gu'n 
gabhadh  sibh  greim  bidh.  stigh  a  Dhòmhnuill  lain,  's  mi 
tha  cinnteach  gu'm  bheil  an  t-acras  ort  bho'n  a  ghabh 
thu  an  greim  mu  dheireadh  mu'n  do  dh'fhàg  thu  Meabost 
cho  tràUi  's  a'  mhadainn. 

IsEABAL. — Od  chaidh  dhuinn  gu  math  a  bhean  Lachunn 
ach  gu'n  robh  beagan  de'n  tinneas-fhairge  ormsa,  ach  's 
ann  a  tha  mi  nis  g'  am  fhaotainn  fhein  cho  aotrom  ri 
feadaig  's  cho  acrach  's  gu'n  teannainn  cha  mhòr  ri  rud  air 
bith  air  an  t-saoghal. 

EoGHAN. — Cha  d'fhuair  sinn  a  bheag  de  dh'iasg  a  bhean 
Lachunn  ach  coma  leibh  na  co  dhiu,  rinn  plumanaich  a' 
Ghlais-Eilein  feum  math  an  dèidh  na  h-uile  rud. 

ISEABAL, — Seadh  Eoghain  ? 

DoMHNULL  Iain. — Seadh  de  rinn  e  Eoghain  ? 

MoR. — De  nis  a  tha  esan  ag  radh  ? 

Lachunn. — Gun  teagamh  sam  bith,  nach  e  sin — ach 
seadh  mata  Eoghain  ? 

Eoghan. — Chuir  i  Iseabal's  a  Beurla  air  iomrall  a  chèile, 
'S  'nuair  philleas  i  a  ceum  gu  Dim-Eideann 

nan  sràid, 
Innsidh  i  gu  ceiUidh  d'a  leannan  tha  'n  a 

dèidh  ann 
Gu'n  d'fhàg  i  a  cuid  Beurla  aig  partain 

dhubh  nan  spàg. 

Lachunn. — Gim  teagamh  sam  bith  'se  sin  dìreach  a  ni  i ; 

ha  ha  hà,  gle  mhath 
Eoghain  's  tu  fhein  mo  luaidh  co  dhiu. 
{Tcannaidh  iad  uiU  fi  gaitich  's  theid  iad  a 

stigh). 

